Мухаммед Али

Али Мухаммед () (төрүмелинден ады Клей (Clay)) (1942 чылдың январь 17, Луисвилл, Кентукки штады – 2016 чылдың  июнь 3, Феникс, Аризона штады), америк спортсмен (бокс), төөгүде делегейниң эң шыырак боксёру. Любительский бокска Олимпий оюннарынның чемпиону (1960). Кили: чартык аар.

 Чедиишкиннери 
1959 чылда «Алдын хол-хаптар» шаңналын чедип алган болгаш Американның Каттышкан Штаттарының любительский спортчу эвилелинниң чемпиону атты чаалап алган. 1960 чылда профессионалдыг бокса Ч. Листонну тиилээш, Делегейниң долу эргелиг чемпиону атты чедип алган. (1964). «Чёрные мусульмане» - деп сектаже киргеш, адын Мухамед Али кылдыр солуткан. Чүдүлге аайы-биле шериг барып, Ветнамга дайылдажыырындан ойталааны дээш, чемпион адын казыттырган. Суд Алини 5 чылга кара-бажыңга шииткеш, он муң долларга база штрафтаан. Ооң соонда рингиге ээп келгеш, бир дугаар чогужунда Д. Фрезерге сан аайы-биле ойнадыпкан. (1971). 1974 чылда Дж. Форманны тиилээш, профессионалдыг боска чемпион адын дедир эгидип алган. Профессионалдыг бокска (1961–81 чылдарда) 61 чогушту эттирген (56 тиилелгелиг болган, 5 ойнаткан) үш удаа (реванш) катап чогушкан. Номнары: «Величайший. История моей жизни» (1975). Тыттырган кинолары: «Величайший» (1977). Сөөлгү чылдарында аарый берзе-даа – Паркинсон аарыы – хөй-ниити ажылдарынга киржип турган. Уруу - Лейла, делегей чемпиону. 8 чогуштар эттирген, шуптузун тиилеп алган, удурланыкчыларынның бирээзи - Джеки Фрезер, Алинин удурланыкчызының уруу..

 Демдеглелдер 

Аңгылал: Спортчу